पीएम के बयान से संतुष्ट नहीं भाजपा के कई नेता  
प्रधानमंत्री ने लोकसभा में बयान दिया था कि यह निर्णय लेने में चूक का मामला है और वो इसकी पूरी ज़िम्मेदारी लेते हैं।
सीवीसी को लेकर पीएम के बयान पर लोकसभा में मुख्य विपक्षी दल बीजेपी संतुष्ट नज़र नहीं आई। इससे एक बात साफ़ हो गई कि मंगलवार को राज्यसभा में यह मामला उठने पर हंगामा होने की उम्मीद है। प्रधानमंत्री ने लोकसभा में बयान दिया था कि यह निर्णय लेने में चूक का मामला है और वो इसकी पूरी ज़िम्मेदारी लेते हैं। राज्यसभा में बीजेपी प्रधानमंत्री के जवाब को लेकर घेरने की तैयारी में है। इस मामले पर बीजेपी में भी अंतरविरोध की स्थिति बनी हुई है। सुषमा स्वराज ने जहां मामले को ज्यादा तूल न देने की बात कही थी वहीं बीजेपी नेता अरुण जेटली और राजीव प्रताप रूडी ने मनमोहन सिंह से इस मामले का खुलासा करने की बात कही।